Money Guruના રિપોર્ટમાં જણાવામાં આવ્યું છે કે ડાર્ક વેબ પર માત્ર Facebookની માહિતી જ નહી પરંતુ રેડિટ લોગીન ડિટેલ્સ 2.09 ડોલર (લગભગ 150 રૂપિયા)માં, ઇન્સ્ટાગ્રામ પ્રોફાઇલ 6.30 ડોલર (લગભગ 455 રૂપિયા)માં અને ટ્વીટરની ડિટેલ 3.26 ડોલર (લગભગ 235 રૂપિયા)માં વેચાઇ રહી છે. આ બધામાં ઇ-મેલની માહિતી સૌથી સસ્તી વેચવામાં આવી રહી છે. જેમાં Gmail અને Hotmail એડ્રેસના રેટ અલગ-અલગ હોય છે. હાલમાં જ પાંચ કરોડ ફેસબુક યુઝર્સની અંગત માહિતી લીક થઇ હોવાના સમાચાર લોકચર્ચાનો વિષય બન્યા હતા.